smcproject/ml-wiki-sentences huggingface dataset:
പതിമൂന്നാം നൂറ്റാണ്ടിലെ പ്രസിദ്ധ യഹൂദചിന്തകൻ മൈമോനിഡിസ് , "സന്ദേഹികൾക്കു വഴികാട്ടി"(Guide for the Perplexed) എന്ന പ്രഖ്യാതരചനയിൽ ഇത് എടുത്തു പറയുന്നുണ്ട്.
ദീർഘവ്യാഖ്യാനങ്ങൾ സഹിതമുള്ള താർഗുമുകളുടെ കാര്യത്തിലെന്നപോലെ തന്നെ  കേവലാർത്ഥം മാത്രം ഉൾക്കൊള്ളുന്ന  താർഗുമുകളുടെ കാര്യത്തിലും ഇത്  ശരിയാണ്‌.
എല്ലാ പരിഭാഷകളും ഒരളവുവരെ വ്യാഖ്യാനം ആണെന്നു പറയാറുണ്ടെങ്കിലും താർഗുമുകൾ, പരിഭാഷയുടേയോ പരാവർത്തനത്തിന്റേയോ പരിധികൾ വിട്ട്, വ്യാഖ്യാനം ഒരു നയമായി തന്നെ സ്വീകരിച്ചവയാണ്‌.
എബ്രായബൈബിളിന്റെ മൂലപാഠത്തിനു കല്പിക്കപ്പെട്ടിട്ടുള്ള പവിത്രത മൂലം, പരിഭാഷകളോടും വ്യാഖ്യാനങ്ങളോടും അനുകൂലമായ നിലപാടല്ല  യാഥാസ്ഥിതികനേതൃത്വം  ആദ്യകാലത്ത് സ്വീകരിച്ചത്.
പരിഭാഷകളും വ്യാഖ്യാനങ്ങളും ലിഖിതരൂപത്തിലാക്കുന്നതും ആരാധനയിൽ വായിക്കുന്നതും ഒരു കാലത്ത് വിലക്കപ്പെട്ടിരുന്നു.
ഏതെങ്കിലും ബൈബിൾ വാക്യത്തെ, വാക്കോടു വാക്ക് പരിഭാഷപ്പെടുത്തുന്നവൻ നുണയനും വ്യാഖ്യാനിക്കുന്നവൻ ദൈവദോഷിയും ആണെന്നു പോലും യഹൂദമനീഷിയായ റബൈ അഖീവയുടെ ശിഷ്യൻ ക്രി.
രണ്ടാം നൂറ്റാണ്ടിലെ ജൂദാ ബെൻ ഇലായ് കരുതി.
എങ്കിലും യഹൂദസമൂഹങ്ങൾക്ക് എബ്രായ ഭാഷയുമായുള്ള ബന്ധം ഒന്നിനൊന്ന് ദുർബ്ബലമായി വന്നതോടെ ജനകീയ ഭാഷയായ അരമായയിലെ ബൈബിൾ ഭാഷ്യം ആരാധനയിലും പഠനത്തിലും ഒഴിവാക്കാനാവാത്തതായി.
അതിന്റെ ഫലമായി കാലക്രമേണ ആരാധനാവിധിയിലെ ഉപയോഗത്തിനായി പഞ്ചഗ്രന്ഥിയുടേയും പ്രവചനഗ്രന്ഥങ്ങളുടേയും അംഗീകരിക്കപ്പെട്ട താർഗുമുകൾ തന്നെ നിലവിൽ വന്നു.
എബ്രായബൈബിളായ തനക്കിലെ കെത്തുവിം എന്ന മൂന്നാം ഭാഗത്തിനും, അംഗീകാരം നേടാത്തവയെങ്കിലും, താർഗുമുകൾ ഉണ്ടായി.
യഹൂദബൈബിളിലെ ഗ്രന്ഥങ്ങളിൽ, എസ്രാ, നെഹമിയാ, ദാനിയേൽ എന്നിവയ്ക്കു മാത്രമാണ്‌ താർഗുമുകൾ എഴുതപ്പെട്ടിട്ടില്ലാത്തത്.
അരമായ ഭാഷയിൽ എഴുതപ്പെട്ട ഭാഗങ്ങൾ ഉൾക്കൊള്ളുന്നവയാണ്‌ ഈ ഗ്രന്ഥങ്ങളുടെ മൂലരൂപം തന്നെ എന്നതാവാം അവയ്ക്ക് താർഗുമുകൾ ഉണ്ടാകാതിരിക്കാൻ കാരണം.
ഈ ഗ്രന്ഥങ്ങളിലെ അരമായ ഖണ്ഡങ്ങളെ തന്നെ താർഗുമുകൾ എന്നു വിളിച്ചിരുന്നു.
അംഗീകൃത താർഗുമുകൾ
ആരാധനാവിധിയിലെ ഉപയോഗത്തിനായി അംഗീകരിക്കപ്പെട്ട രണ്ടു താർഗുമുകൾ താഴെ പറയുന്നവയാണ്‌.
യഹൂദനിയമമായ പഞ്ചഗ്രന്ഥിയുടെ(തോറ) ഓങ്കെലോസ് താർഗും പ്രവാചകഗ്രന്ഥങ്ങളുടെ യോനാഥൻ താർഗും .
ഈ രണ്ടു താർഗുമുകളെ യഹൂദരുടെ ബാബിലോണിയൻ താൽമൂദ് "നമ്മുടെ താർഗുമുകൾ" (targum didan) എന്നു വിളിച്ച് അംഗീകരിക്കുന്നു.
താൽമൂദിക കാലത്തെ സിനഗോഗുകളിൽ പഞ്ചഗ്രന്ഥിയിലെ ഓരോ വാക്യത്തിന്റേയും വായനയ്ക്കിടയിൽ ഓങ്കെലോസ് താർഗുമും പ്രവചനഗ്രന്ഥങ്ങളുടെ വായനക്കിടയിൽ യോനാഥൻ താർഗുമും വായിച്ചിരുന്നു.
ഈ പാരമ്പര്യം യെമനിലെ സിനഗോഗുകളിൽ മാത്രം ഇന്നും തുടരുന്നു.
താർഗുമിനെ ആരാധനയിൽ ഉപയോഗിക്കുകയും അതിലെ അരമായയുടെ സജീവമായ ഉച്ചാരണപാരമ്പര്യം ബാബിലോണിയൻ ഭാഷാഭേദമനുസരിച്ച് നിലനിർത്തുകയും ചെയ്യുന്ന ഏകയഹൂദസമുദായം യെമനിലേതാണ് ‌.
സിനഗോഗിലെ പരസ്യാരാധനയിൽ അതിനുള്ള പങ്കിനെക്കുറിച്ചെന്നപോലെ, താർഗുമിന്റെ സ്വകാര്യപഠനത്തിന്റെ ആവശ്യകതയെക്കുറിച്ചും താൽമൂദ് പറയുന്നുണ്ട്:  ഇത്തരം  സ്വകാര്യപഠനത്തിലും തോറായുടെ വായനയെ സഹായിക്കേണ്ടത് ഓങ്കെലോസ് താർഗുമും, പ്രവചനഗ്രന്ഥങ്ങളുടെ വായനയെ സഹായിക്കേണ്ടത് യോനാഥൻ താർഗുമും ആണ്‌.
എബ്രായബൈബിൾ തിബേരിയൻ മസോറട്ടിക് പാഠത്തിന്റെ മദ്ധ്യയുഗങ്ങളിലെ കൈയ്യെഴുത്തുപ്രതികളിൽ പലപ്പോഴും എബ്രായ പാഠത്തിലെ വാക്യങ്ങൾക്കിടയിൽ അംഗീകൃത താർഗുമിലെ വാക്യങ്ങൾ കൊടുത്തിരിക്കുന്നത് കാണാം.
സാമൂഹ്യാരാധനയിലും സ്വകാര്യവായനയിലും താർഗുമുകൾക്ക് ലഭിച്ച സ്വീകാര്യതയാണ്‌ ഈ  പാഠപാരമ്പര്യത്തിൽ നിഴലിച്ചുകാണുന്നത്.
അംഗീകൃത താർഗുമുകൾ രണ്ടും ബാബിലോണിയൻ പശ്ചാത്തലമുള്ള പൗരസ്ത്യരചനകളായാണ്‌ കണക്കാക്കപ്പെടുന്നത്.
എന്നാൽ അവയിലെ പഠങ്ങളിൽ പ്രകടമാവുന്ന പാശ്ചാത്യ അരമായ ഭാഷാസ്വാധീനം പരിഗണിക്കുമ്പോൾ  അവയുടേയും തുടക്കം പലസ്തീനയിലാണെന്നു കരുതാം.
പിന്നീട് പൗരസ്ത്യവൽക്കരിക്കപ്പെട്ട ഈ താർഗുമുകൾ അവയുടെ പലസ്തീനിയൻ അടിത്തറ ഇപ്പോഴും നിലനിർത്തുന്നു.
താൽമൂദിനു ശേഷമുള്ള കാലത്ത് യഹൂദസമൂഹങ്ങൾ അരമായ സംസാരിക്കാതായപ്പോൾ, പഞ്ചഗ്രന്ഥിക്കും പ്രവചനഗ്രന്ഥങ്ങൾക്കും ഒപ്പം താർഗുമുകൾ വായിക്കുന്ന പതിവും മിക്കവാറും യഹൂദസമൂഹങ്ങളിൽ ഇല്ലാതായി.
യെമനിലെ യഹൂദസമൂഹം മാത്രം, അരമായ താർഗുമിന്റെ വായന ഉപേക്ഷിക്കുന്നതിനു പകരം അതിനോട് മറ്റൊന്നു കൂടി ചേർത്തു.
പഞ്ചഗ്രന്ഥിയ്ക്ക് സാദിയാ ഗാവോൻ നിർ‌വഹിച്ച താഫ്സിർ എന്നറിയപ്പെടുന്ന അറബി പരിഭാഷയാണ്‌ വായനയുടെ പുതിയ ഭാഗമായത്.
ബൈബിളിന്റെ എബ്രായപാഠത്തിനും അരമായ താർഗുമിനും ശേഷം അറബി പരിഭാഷയും വായിക്കുന്നതിനാൽ ഈ സമൂഹത്തിന്റെ ആരാധനകളിൽ ബൈബിൾ വാക്യങ്ങൾ മൂന്നു വട്ടം വായിക്കപ്പെടുന്നു.
യഹൂദസമൂഹങ്ങളിൽ സംസാരഭാഷയെന്ന നിലയിൽ അരമായ അപ്രത്യക്ഷമായതിനു ശേഷവും ബൈബിളിന്റെ സ്വകാര്യപഠനത്തിൽ താർഗുമുകൾക്കുള്ള പങ്ക് ഇല്ലാതായില്ല.
അതിനാൽ ബൈബിൾ വ്യാഖ്യാനത്തിന്റെ ഒരു പ്രധാന ഉറവിടം എന്ന സ്ഥാനം താർഗുമുകൾ നിലനിർത്തി.
ഉദാഹരണമായി, റാശിയുടെ തോറാ വ്യാഖ്യാനത്തിന്റെ ഒരു പ്രധാന സ്രോതസ്സ് താർഗുമുകളാണ്‌.
ഇക്കാലത്തെ യഹൂദ ബൈബിൾ പതിപ്പുകളിൾ മിക്കവയിലും താർഗുമുകളും വ്യാഖ്യാനസഹിതം ചേർക്കാറുണ്ട്.
അതേസമയം താർഗുമിന്റെ സ്വകാര്യവായനയ്ക്കു പകരം ഏതെങ്കിലും ആധുനിക ബൈബിൾ പരിഭാഷയോ, റാശിയുടേതുപോലുള്ള ഏതെങ്കിലും മിദ്രാശിക വ്യാഖ്യാനമോ പഠിച്ചാൽ മതിയാകുമെന്ന വീക്ഷണവും നിലവിലുണ്ട്.
താർഗും കെത്തുവിം
പഞ്ചഗ്രന്ഥിയ്ക്കും പ്രവാചകഗ്രന്ഥങ്ങൾക്കു പുറമേ എബ്രായബൈബിളായ തനക്കിൽ ഉൾപ്പെടുന്ന കെത്തുവിം (Writings) എന്ന മൂന്നാം  ഭാഗത്തിന്‌ താർഗും എഴുതപ്പെട്ടിട്ടില്ലെന്ന് താൽമൂദ് വ്യക്തമായി പറയുന്നുണ്ട്.
അതിനാൽ ആ വിഭാഗത്തിൽ പെടുന്ന ഗ്രന്ഥങ്ങൾക്ക് അംഗീകൃത താർഗുമുകൾ ഒന്നുമില്ല.
ഈ ഗ്രന്ഥങ്ങൾക്ക് ആരാധാനാപരമായ പ്രാധാന്യം കുറവായതിനാൽ അവയ്ക്ക് അംഗീകൃത താർഗുമിന്റെ ആവശ്യവും ഉണ്ടായില്ല എന്നു പറയാം.
പ്രവാചക ഗ്രന്ഥങ്ങൾക്ക് താർഗും എഴുതിയ യോനാഥൻ ബെൻ ഊസിയേൽ കെത്തുവിമിലെ ഗ്രന്ഥങ്ങൾക്കും താർഗും എഴുതാൻ ആഗ്രഹിച്ചെന്നും എന്നാൽ സ്വർഗ്ഗത്തിൽ നിന്നുള്ള ഒരു സ്വരം അദ്ദേഹത്തെ വിലക്കിയെന്നും പറയപ്പെടുന്നു.
കെത്തുവിമിൽ രക്ഷകനായ മിശിഹായുടെ വരവ് രേഖപ്പെടുത്തിയിട്ടുണ്ടെന്നും അത്  വ്യാഖ്യാനം വഴി പരസ്യമാകുന്നത് അനുവദനീയമല്ലാത്തതിനാലാണ്‌ അതിലെ ഗ്രന്ഥങ്ങൾക്ക് താർഗും രചിക്കുന്നത് വിലക്കപ്പെട്ടിരിക്കുന്നതെന്നാണ്‌ ഇതിന്‌ കാരണമായി പറയപ്പെടുന്നത്.
ഇതൊക്കെയാണെങ്കിലും കെത്തുവിമിലെ മിക്കവാറും ഗ്രന്ഥങ്ങൾക്ക് അംഗീകാരമില്ലാത്തവയെങ്കിലും താർഗുമുകൾ രചിക്കപ്പെട്ടിട്ടുണ്ട്.
പഞ്ചഗ്രന്ഥിയുടേയും പ്രവചനങ്ങളുടേയും അംഗീകൃത താർഗുമുകൾ ബാബിലോണിയയിൽ അന്തിമരൂപം കൈക്കൊണ്ടവയാണെങ്കിൽ, കെത്തുവിമിലെ ഗ്രന്ഥങ്ങളുടെ ഈ അനൗദ്യോഗിക താർഗുമുകൾ മിക്കതും പാലസ്തീനിൽ രൂപപ്പെട്ടവയാണ്‌‌.
ആരാധനാക്രമത്തിൽ സ്ഥാനമില്ലാത്തതിനാൽ അവ നന്നായി പരിരക്ഷിക്കപ്പെട്ടവയോ പരക്കെ അറിയപ്പെടുന്നവയോ അല്ല.
കെത്തുവിമിലെ ഗ്രന്ഥങ്ങൾക്ക് താർഗും എഴുതുന്ന പതിവ് പാലസ്തീനിൽ നിന്ന് ഇറ്റലിയിലേയ്ക്കും അവിടന്ന് ജർമ്മനിയിലേയും മറ്റും 'അസ്കനാസി' യഹൂദസമൂഹത്തിലേയ്ക്കും ഐബീരിയൻ ഉപദ്വീപിലെ 'സെഫാർദിക' യഹൂദസമൂഹത്തിലേയ്ക്കും പകർന്നു.
താർഗുമുകളും പുതിയനിയമവും
1657 -ലെ ലണ്ടൻ ബഹുഭാഷാബൈബിളിന്റെ(ലണ്ടൻ പോളിഗ്ലോട്ട് ബൈബിൾ)  സംശോധകൻ ബ്രയാൻ വാൾട്ടൻ,  അംഗീകൃതമായ  ഒങ്കെലോസ്, ജോനാഥൻ താർഗുമുകൾ, യേശുവിന്റെ കാലത്ത് എഴുതപ്പെട്ടവയാണെന്ന് കരുതിയിരുന്നു.
ഈ താർഗുമുകളിലെ ഭാഷ യേശുവിന്റെ മാതൃഭാഷ ആണെന്നും അദ്ദേഹം വിശ്വസിച്ചിരുന്നു.
പുതിയനിയമത്തിലെ ഗ്രന്ഥങ്ങളുടെമേൽ താർഗുമുകൾ ചെലുത്തിയിരിക്കാവുന്ന സ്വാധീനത്തെപ്പറ്റി ഒട്ടേറെ പഠനങ്ങൾ നടന്നിട്ടുണ്ട്.
പുതിയനിയമഗ്രന്ഥങ്ങൾ താർഗുമുകളുടെ രൂപീകരണത്തിന്റെ ആരംഭദശയിൽ എഴുതപ്പെട്ടവയാകയാൽ, അവ തമ്മിലുള്ള ബന്ധത്തെക്കുറിച്ചുള്ള അവകാശവാദങ്ങളിൽ അതിശയോക്തി കലർന്നിട്ടുണ്ടെന്നു കരുതുന്നവരുണ്ട്.
എങ്കിലും പുതിയനിയമത്തിലെ ചില ഭാഗങ്ങളിൽ താർഗുമുകളുടെ വ്യക്തമായ സ്വാധീനം ചൂണ്ടിക്കാണിക്കപ്പെട്ടിട്ടുണ്ട്.
മർക്കോസിന്റെ സുവിശേഷം , 4:12-ലും പൗലോസ് അപ്പസ്തോലൻ എഫേസോസുകാർക്ക് എഴുതിയ ലേഖനം 4:8-ലും നിഴലിച്ചുകാണുന്ന എബ്രായബൈബിൾ ആശയങ്ങൾ പഴയനിയമത്തിന്റെ എബ്രായമൂലത്തെ എന്നതിനുപകരം അരമായ താർഗുമുകളെ ആശ്രയിച്ചുള്ളവയാണെന്നു കരുതപ്പെടുന്നു.
"....whosoever rendered a verse of the bible in its original form was a liar, while he who made additions was a blasphemer".
അവലംബം 1 2 3 4 The Oxford Companion to the Bible, Translations(പുറങ്ങൾ 754-755) ↑ Oesterley, W. O. E. Box, G. H. (1920) A Short Survey of the Literature of Rabbinical and Mediæval Judaism , Burt Franklin:New York.
1 2 യഹൂദവിജ്ഞാനകോശം, താർഗും ↑ കത്തോലിക്കാ വിജ്ഞാനകോശം, താർഗും ↑ Quest of Historical Jesus, Albert Schweitzer, Questions Regarding the Aramaic Language, Rabbinic Parallels, and Buddhistic Influence, Chapter-XVII
താഹിതിയൻ വിമൻ ഓൺ ദി ബീച്ച് ഇംഗ്ലീഷ് വിലാസം https://ml.wikipedia.org/wiki/Tahitian_Women_on_the_Beach
പോൾ ഗൗഗിൻ 1891-ൽ വരച്ച ചിത്രമാണ് താഹിതിയൻ വിമൻ ഓൺ ദി ബീച്ച് (ഫ്രഞ്ച്: ഫെമ്മെസ് ഡി താഹിതി).
ബീച്ചിലെ പസഫിക് ദ്വീപായ തഹീതിയിലെ രണ്ട് സ്ത്രീകളെയാണ് പെയിന്റിംഗ് ചിത്രീകരിക്കുന്നത്.
ഫ്രാൻസിലെ പാരീസിൽ സ്ഥിതി ചെയ്യുന്ന മ്യൂസി ഡി ഓർസെയുടെ ശേഖരത്തിലാണ് ഈ ചിത്രം ഇപ്പോൾ ഉള്ളത്.
1892-ൽ ഗൗഗിൻ ഡ്രെസ്‌ഡനിലെ ഗ്യാലറി ന്യൂ മെയിസ്റ്ററിന്റെ ശേഖരത്തിലുള്ള സമാനമായ ഒരു പെയിന്റിംഗ് പരൗ ആപി (തഹിതിയിലെ രണ്ട് സ്ത്രീകൾ) വരച്ചു.
താഹിതിയൻ ഭാഷയിൽ "പരൗ" എന്നാൽ വാക്ക് എന്നും "അപി" എന്നാൽ പുതിയത് എന്നും അർത്ഥം.
അതിനാൽ "പരൗ ആപി" എന്നാൽ വാർത്ത എന്നാണ്.
"ഏഹ തേ പരൗ ആപി" അല്ലെങ്കിൽ പുതിയതെന്താണ്?
എന്നാണ് ഒരു പൊതു ആശംസ.
Parau api, (Two Women of Tahiti) 1892, oil on canvas, 67 x 91 cm, Galerie Neue Meister അവലംബം
താഹിർ സലാഹോവ് ഇംഗ്ലീഷ് വിലാസം https://ml.wikipedia.org/wiki/Tahir_Salahov
താഹിർ സലാഹോവ് ( അസർബൈജാനി , മുഴുവൻ പേര്: Tahir Teymur oğlu Salahov , റഷ്യൻ : Таир Теймур оглы Салахов) ഒരു റഷ്യൻ, അസർബൈജാനി ചിത്രകാരനാണ്.
1928 നവംബർ 29 ന് ബാക്കുവിൽ ജനിച്ചു.
താൻ വിൻ
താൻ വിൻ ( ബർമ്മീസ് : သန်းဝင်း ) ഒരു ബർമീസ് പ്രസവചികിത്സകനും ഗൈനക്കോളജിസ്റ്റും രാഷ്ട്രീയക്കാരനുമാണ്.
സൈനിക അട്ടിമറിയെത്തുടർന്ന് 2021 ഫെബ്രുവരി 1-ന് നീക്കം ചെയ്യപ്പെടുന്നതുവരെ അദ്ദേഹം അമയോത ഹ്ലുട്ടാവ്  അംഗമായി സേവനമനുഷ്ഠിച്ചു.
അമിയോത ഹ്ലുട്ടാവ്  ന്റെ ഇന്റർനാഷണൽ റിലേഷൻസ് കമ്മിറ്റിയുടെ ചെയർമാനും മാൻഡലെയിലെ മെഡിസിൻ യൂണിവേഴ്സിറ്റിയുടെ മുൻ റെക്ടറുമായിരുന്നു.
കാർഷിക ഇൻസ്റ്റിറ്റ്യൂട്ടിലെ റെക്ടറായ താൻ ടുണിന്റെയും മ്യാ സെയ്‌ന്റെയും മകനായി 1953 ഫെബ്രുവരി 2 ന് മാൻഡലേയിലാണ് താൻ വിൻ ജനിച്ചത്.
അദ്ദേഹം ബേസിക് എജ്യുക്കേഷൻ ഹൈസ്കൂൾ നമ്പർ 9 മാൻഡലെയിൽ പോയി, മെട്രിക്കുലേഷൻ പരീക്ഷയിൽ അഞ്ച് വിഷയങ്ങളിൽ ഡിസ്റ്റിംഗ്ഷനോടെ വിജയിച്ചു, 1969-ൽ ബർമ്മയിൽ ടോപ്  ആയി.
യൂണിവേഴ്‌സിറ്റി ഓഫ് മെഡിസിൻ മാൻഡലെയിൽ ചേർന്ന അദ്ദേഹം 1976-ൽ എംബിബിഎസിൽ ബിരുദം നേടി.
ഒബ്‌സ്റ്റട്രിക്‌സ് ആൻഡ് ഗൈനക്കോളജി (ഒജി) വിഭാഗത്തിൽ അദ്ദേഹം തന്റെ ആദ്യ ബിരുദാനന്തര ബിരുദം പൂർത്തിയാക്കി.
അദ്ദേഹം ഇംഗ്ലണ്ടിലേക്ക് സ്കോളർഷിപ്പ് നേടുകയും റോയൽ കോളേജ് ഓഫ് ഒബ്സ്റ്റട്രീഷ്യൻസ് ആൻഡ് ഗൈനക്കോളജിസ്റ്റിൽ നിന്ന് MRCOG നേടുകയും ചെയ്തു.
അദ്ദേഹത്തിന് DrMed Sc (OG), Dip-MedEd, FRCOG എന്നിവയും ലഭിച്ചു.
മാൻഡാലെയിലെ മെഡിസിൻ യൂണിവേഴ്സിറ്റിയിൽ ഒബ്സ്റ്റട്രിക്സ് ആൻഡ് ഗൈനക്കോളജിയിൽ അധ്യാപകനായി ജോലി ചെയ്യുന്നു.
തുടർന്ന് അസോസിയേറ്റ് പ്രൊഫസറായി.
അവിടെ നിന്ന് പ്രോ-റെക്ടറായി സേവനമനുഷ്ഠിച്ചു.
2008-ൽ, താൻ വിൻ യൂണിവേഴ്സിറ്റി ഓഫ് മെഡിസിൻ മണ്ടലേയുടെ റെക്ടറായി നിയമിതനായി.
2013ൽ അദ്ദേഹം റെക്ടറിൽ നിന്ന് വിരമിച്ചു.
2014-ൽ, യൂണിവേഴ്സിറ്റി ഓഫ് മെഡിസിൻ മാൻഡലെയുടെ എമറിറ്റസ് പ്രൊഫസറായി അദ്ദേഹത്തെ ആദരിച്ചു.
2015-ലെ മ്യാൻമർ പൊതുതെരഞ്ഞെടുപ്പിൽ, തൻ വിൻ, നാഷണൽ ലീഗ് ഫോർ ഡെമോക്രസിയിൽ നിന്ന്, ഔങ്‌മിതാസൻ ടൗൺഷിപ്പ്, ചനായേതാസൻ ടൗൺഷിപ്പ് , പത്തേൻഗി ടൗൺഷിപ്പ് എന്നിവയുൾപ്പെടെ, മാൻഡലെ റീജിയണിലെ നമ്പർ 1 മണ്ഡലത്തിൽ മത്സരിച്ചു, ഒരു ഹൗസ് ഓഫ് നാഷണാലിറ്റി സീറ്റിൽ വിജയിച്ചു.
താർ ഇംഗ്ലീഷ് വിലാസം https://ml.wikipedia.org/wiki/Tahr
ആർട്ടിയോഡാക്ടില സസ്തനി ഗോത്രത്തിന്റെ ഉപകുടുംബമായ കാപ്രിനിഡെയിൽപ്പെടുന്നതും കോലാടിന്റെ ബാഹ്യലക്ഷണങ്ങളുള്ളതുമായ ഒരിനം ഏഷ്യൻ മാനുകളെ താർ എന്ന് വിളിക്കുന്നു.
പർവതനിരകളിലും വൃക്ഷങ്ങൾ തിങ്ങി വളരുന്ന കുന്നിൻചരിവുകളിലുമാണ് ഇവ ജീവിക്കുന്നത്.
തോളറ്റം വരെ ഒരു മീറ്ററോളം ഉയരവും 90 കിലോഗ്രാം വരെ ഭാരവും വരും.
ആൺ - പെൺ മൃഗങ്ങൾക്ക് ചെറിയ പരന്ന കൊമ്പുകളുണ്ട് .
ആൺമൃഗങ്ങൾ വലിപ്പം കൂടിയവയാണ്.
ഇവയുടെ കൊമ്പുകളിൽ വാർഷിക വളർച്ചാവലയങ്ങൾ വളരെ വ്യക്തമായി കാണാൻ കഴിയും.
ആൺമൃഗങ്ങളെയപേക്ഷിച്ച് പെൺമൃഗങ്ങളുടെ ശരീരരോമങ്ങൾ നീളം കുറഞ്ഞവയാണ്.
ഗർഭകാലം 180 ദിവസമായിരിക്കും.
വിവിധയിനം താറുകൾ ഹിമാലയൻ താർ
ഹിമാലയൻ താറുകളെ ഭൂട്ടാൻ മുതൽ കാശ്മീർ വരെയുള്ള ഭൂപ്രദേശങ്ങളിലാണ് കണ്ടുവരുന്നത്.
നീലഗിരി താർ
നീലഗിരി താറുകൾ തെക്കേ ഇന്ത്യയിലാണ് ധാരാളമായി കണ്ടുവരുന്നത്.
ഇവയ്ക്ക് കടും മഞ്ഞയോ തവിട്ടോ നിറത്തിലുള്ള വളരെ ചെറിയ രോമങ്ങളാണുള്ളത്.
കുഞ്ചിരോമങ്ങൾ ചെറുതും മുള്ളുപോലുള്ളതുമായിരിക്കും.
അറേബ്യൻ താർ
ടാറുകളിൽ വച്ചേറ്റവും വലിപ്പം കുറഞ്ഞ ഇനം ഒമാനിൽ കണ്ടുവരുന്ന അറേബ്യൻ ടാറുകൾ ആണ്.
ഇവയുടെ ശരീരത്തെ പൊതിഞ്ഞ് നീളം കുറഞ്ഞ രോമങ്ങളാണുള്ളത്.
രോമങ്ങൾക്ക് മഞ്ഞ കലർന്ന തവിട്ടുനിറവുമാണ്.
എങ്കിലും കാലുകളിലേയും വയറിനടിഭാഗത്തേയും രോമങ്ങൾക്ക് വെള്ളനിറമാണുള്ളത്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടാര് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
താർ സപ്തക് ഇംഗ്ലീഷ് വിലാസം https://ml.wikipedia.org/wiki/Tar_saptak താർ സപ്തക്
ആധുനിക പ്രവണതകൾ പ്രതിഫലിപ്പിക്കുന്ന ഹിന്ദി കാവ്യ സമാഹാരമാണ് താർ സപ്തക്.
പുതിയ ഏഴ് കവികളുടെ കവിതകൾ സമാഹരിച്ചുകൊണ്ട് താരസപ്തക് 1943-ൽ പ്രസിദ്ധീകരിക്കപ്പെട്ടു.
ഈ പരമ്പരയിലുള്ള നാല് കാവ്യ സമാഹാരങ്ങളും എഡിറ്റു ചെയ്തത് 'പ്രയോഗവാദി' കവിയായ സച്ചിദാനന്ദ ഹീരാനന്ദ് വാത്സ്യായൻ ' അജ്ഞേയ് ' (1911-87) ആണ്.
ഹിന്ദി കവിതയിലെ പരീക്ഷണ പ്രവണതയുടെ സൂത്രധാരൻ എന്ന് ഇദ്ദേഹം അറിയപ്പെടുന്നു.
അജ്ഞേയ് , ഗജാനൻ മാധവ് മുക്തി ബോധ് , നേമീ ചന്ദ്ര ജൈൻ , ഭാരത ഭൂഷൺ അഗ്രവാൾ , ഗിരിജാകുമാർ മാഥൂർ , രാംവിലാസ് ശർമ , പ്രഭാകർ മാച്വേ എന്നിവരാണ് ഒന്നാം സപ്തകത്തിലെ കവികൾ.
താരസപ്തക് പ്രസിദ്ധീകരിച്ചതോടെയാണ് ഹിന്ദിയിൽ ' പ്രയോഗവാദ് ' (Experimentalism) എന്ന കാവ്യ പ്രസ്ഥാനം ആരംഭിക്കുന്നത്.
ഹിന്ദിയിൽ പ്രയോഗ് എന്ന വാക്കിനർഥം പരീക്ഷണം എന്നാണ്.
താരസപ്തകത്തിന്റെ ആമുഖം ചരിത്രപ്രാധാന്യമുള്ളതാണ്, ഏഴ് കവികൾ ഒന്നിച്ചു ചേരുവാനുണ്ടായ സാഹചര്യത്തെക്കുറിച്ചും ഉദ്ദേശ്യലക്ഷ്യങ്ങളെക്കുറിച്ചും അജ്ഞേയ് അതിൽ വ്യക്തമാക്കിയിട്ടുണ്ട്.
അദ്ദേഹം പറയുന്നു "ഞങ്ങൾ ഒന്നിച്ചു ചേരുവാനുള്ള കാരണം ഏതെങ്കിലും ഒരു സ്കൂളിന്റെ വക്താക്കളായതല്ല, ഞങ്ങൾ ഏതെങ്കിലും ലക്ഷ്യത്തിലെത്തിയവരുമല്ല, ഇപ്പോഴും വഴിപോക്കരാണ്, വഴിപോക്കർ മാത്രമല്ല, വഴിതേടുന്നവർ.
അതായത് കാവ്യപരമായ അന്വേഷണത്വരയും പുത്തൻ കാഴ്ചപ്പാടുമാണ് അവരെ ഒരേ ചരടിൽ കോർത്തത്.
സമൂഹനന്മയ്ക്ക് വിപ്ളവം എന്നപോലെ കവിതയുടെ ഹിതത്തിന് 'പ്രയോഗം' ആവശ്യമാണെന്ന് ഈ കവികൾ കരുതി 'പ്രയോഗം' മാർഗ്ഗമാക്കിയ ഇവർ ആധുനികഭാവുകത്വത്തേയും ആധുനിക സംവേദനത്തേയും സ്വാംശീകരിക്കാൻ ആഗ്രഹിച്ചു.
അജ്ഞേയന്റെ അഭിപ്രായത്തിൽ "എല്ലാ കാലത്തെ കവികളും 'പ്രയോഗം' നടത്തിയിട്ടുണ്ട്.
ഓരോ കാലത്തും പ്രത്യേക ദിശകളിലേക്ക് 'പ്രയോഗം' നടത്താനുള്ള പ്രവണത സ്വാഭാവികം മാത്രമാണെങ്കിൽക്കൂടി ഏതൊക്കെ മേഖലകളിലാണോ 'പ്രയോഗം' നടന്നത് അതിൽ നിന്നും മുന്നോട്ടുപോയി ഇന്നുവരെ ആരും സ്പർശിക്കാത്ത അല്ലെങ്കിൽ ആർക്കും എത്തിപ്പെടാൻ കഴിയാത്തതെന്നു കരുതിയ മേഖലകളിലേക്ക് അന്വേഷണം നടത്തേണ്ടത് ആവശ്യമാണെന്ന് കവികൾ മനസ്സിലാക്കി.
ഈ പുതിയ കവികളുടെ മുന്നിൽ വർത്തമാന കാലത്തിന്റെ സങ്കീർണമായ ആസ്വാദനമാനങ്ങൾ ഉണ്ടെന്നു കാണാൻ കഴിയും.
ജീവിതവും സാഹചര്യങ്ങളും അതിവേഗം മാറിക്കൊണ്ടിരിക്കുകയാണ്.
യാന്ത്രിക സംസ്കാരത്തിൽ പുലർന്നു വരുന്ന സമൂഹം പഴയതിൽ നിന്നും തീർത്തും വ്യത്യസ്തമാണ്.
പുതിയ ശാസ്ത്രയുഗത്തിൽ മാനുഷിക ബന്ധങ്ങൾ, ജീവിത മൂല്യങ്ങൾ എന്നിവ കൂടുതൽ സങ്കീർണവും ജടിലവുമാകുന്നതായും ഛിന്നഭിന്നമാകുന്നതായും കാണാം.
സാമ്പത്തിക ഞെരുക്കങ്ങൾ, രാഷ്ട്രീയ സംഘർഷങ്ങൾ, ശാസ്ത്ര സാങ്കേതിക രംഗത്തുള്ള കുതിച്ചുചാട്ടം എന്നിവ സമൂഹത്തെ മാറ്റിമറിച്ചുകൊണ്ടിരിക്കുകയാണ്.
കാലഘട്ടത്തിലെ പുത്തൻ സാഹചര്യങ്ങളുടെ ജടിലതകളെ ആവിഷ്കരിക്കുവാൻ, പുത്തൻ പ്രമേയങ്ങളെ സുശക്തമായി പ്രതിപാദിപ്പിക്കുവാൻ, വ്യക്തിയുടെ അനുഭവ സത്യങ്ങളെ സമൂഹ മധ്യത്തിൽ എത്തിക്കുവാൻ പുതിയ 'പരീക്ഷണങ്ങൾ' ആവശ്യമായി വന്നു.
ഭാഷ, അലങ്കാരം, ഉപമ, ബിംബം, പ്രതീകം, ശൈലി എന്നിവയിലെല്ലാം പുതിയ പ്രയോഗത്തിന്റെ ആവശ്യകത കവികൾ മനസ്സിലാക്കി.
ഇതിനുമുമ്പുണ്ടായിരുന്ന 'പ്രഗതിവാദ്' അഥവാ പുരോഗമന സാഹിത്യ പ്രസ്ഥാനത്തോടുള്ള മടുപ്പും ഈ പുതിയ കാവ്യ പ്രസ്ഥാനം ഉദയം ചെയ്യുന്നതിനു കാരണമായി.
കവിതയുടെ സംവേദനീയത തീർത്തും അഭിധാത്മകമായിത്തീരുകയും ആസ്വാദന രസാദികൾ ഇല്ലാതാവുകയും രാഗാത്മകമായ അനുഭൂതികൾ ശോഷിക്കുകയും ചെയ്ത ഒരു സാഹചര്യത്തിലും പശ്ചാത്തലത്തിലുമാണ് 'താരസപ്തകും' 'പ്രയോഗവാദ്'കാവ്യപ്രസ്ഥാനവും ഉടലെടുക്കുന്നത്.
'പ്രയോഗവാദി'കളായ കവികൾ രൂഢികൾ ഉപേക്ഷിച്ചുകൊണ്ട് ജീവിതത്തിലെ പുതിയ രാഗാത്മക ബന്ധങ്ങളേയും തലങ്ങളേയും അന്വേഷിക്കുകയാണ് ചെയ്തത്.
അറിയുന്നതിൽ നിന്ന് അറിയാത്തതിലേക്കുള്ള ഒരു ബൗദ്ധിക പ്രയാണമാണ് ഇതിന്റെ പ്രത്യേകത.
എന്തിനോടെങ്കിലുമുള്ള ജാഗരൂകത വ്യക്തി സത്യത്തിനും വ്യക്തിയുടെ അനുഭൂതിക്കും കൂടുതൽ പ്രാധാന്യവും അർഥചാരുതയും പ്രദാനം ചെയ്യുന്നു.
കാവ്യാനുഭൂതിയിൽ വ്യക്തിയുടെ അനുഭൂതിയെ സമൂഹത്തിന്റെ അനുഭൂതിയാക്കി മാറ്റുവാനും കഴിയുന്നു.
അതുവരെ എത്തുവാനുള്ള പ്രയത്നവും ഇതിൽ ദർശിക്കാൻ സാധിക്കും.
വ്യക്തി സത്യത്തെയെന്ന പോലെ വ്യക്തിയുടെ സ്വാതന്ത്യ്രത്തേയും പ്രയോഗവാദികൾ അംഗീകരിക്കുന്നു.
പ്രത്യേകിച്ച് ഒരു ശൈലിയേയും ഇവർ പിന്താങ്ങുന്നില്ല.
അതുവഴി കാവ്യത്തിന്റെ യഥാർഥ രൂപം നഷ്ടപ്പെടുവാൻ പാടില്ല.
യാഥാർഥ്യത്തേയും മൂല്യങ്ങളേയും പുതിയ പരിപ്രേക്ഷ്യത്തിൽ അവതരിപ്പിക്കുക, കാവ്യാനുഭൂതിയിൽ ബുദ്ധിപരതയെ വേറിട്ട് കാണാതെ അതിന്റെ ഭാഗമായി തന്നെ കാണുക.
സ്വന്തം അനുഭൂതിയോട് ആത്മാർഥതയും സജീവതയും പുലർത്തുക എന്നിങ്ങനെയുള്ള തത്ത്വങ്ങൾ ഇവർ സ്വീകരിക്കുന്നു.
പ്രയോഗവാദികൾ പാരമ്പര്യത്തേയും സംസ്കാരത്തേയും പൂർണമായി നിക്ഷേധിക്കുന്നില്ല.
പൂർണമായി അംഗീകരിക്കുന്നുമില്ല.
പക്ഷേ, അതിലെ നിർജീവ തത്ത്വങ്ങളുടെ സ്ഥാനത്ത് പുതിയ സജീവ തത്ത്വങ്ങൾ അന്വേഷിക്കുന്നതിന് പ്രാധാന്യം നല്കുന്നു.
ദേശകാലങ്ങൾക്കനുസരിച്ച് ഓരോ പാരമ്പര്യവും അതിന്റെ പ്രയോഗ രൂപത്തിൽ വികസിക്കേണ്ടതാണ്.
യുഗാവബോധം, വ്യക്തി തത്ത്വത്തിന് പ്രാധാന്യം, കാഴ്ചപ്പാടിലും കാവ്യശില്പങ്ങളിലും നവീനതയും മൗലികതയും, പാരമ്പര്യത്തിന്റെ പുനരവലോകനം, പുത്തൻ ജീവിത മൂല്യങ്ങളുടെ തിരിച്ചറിവ്, സമഗ്ര ജീവിത വീക്ഷണം, അനുഭൂതിയുടെ പ്രാധാന്യം, ആശയങ്ങളുടെ പുനഃസൃഷ്ടി, രൂഢീവിരോധം, ബൗദ്ധികതയോടുള്ള ആസക്തി, അഭിജാത വർഗത്തോട് രോഷം, അഭിധാത്മക ഭാഷയോടുള്ള എതിർപ്പ്, വാക്കുകളുടെ മിതവ്യയം, നവീനത എന്നിവ ഈ കാവ്യപ്രസ്ഥാനത്തിന്റെ പ്രത്യേകതകളാണ്.
ദൂസരാ സപ്തക്
1951-ൽ അജ്ഞേയ് ദൂസരാ സപ്തക് എന്ന കാവ്യസമാഹാരം പുറത്തിറക്കി.
ഇതിൽ ഏഴ് കവികളുടെ കവിതകളായിരുന്നു.
ഭവാനീ പ്രസാദ് മിശ്ര , ശകുന്തളാ മാഥൂർ , ഹരിനാരായൺ വ്യാസ് , ശംശേർ ബഹാദൂർ സിംഹ് , നരേശ് കുമാർ മേഹ്ത്ത , രഘുവീർ സഹായ് , ധർമവീർ ഭാരതി എന്നിവരാണിവർ.
1952-ൽ പാട്ന ആകാശവാണിയിലെ ഒരു അഭിമുഖത്തിൽ അജ്ഞേയ് 'നയീകവിത' എന്ന പേര് പ്രഖ്യാപിച്ചതോടെ 'പ്രയോഗവാദ്' എന്ന പ്രസ്ഥാനം 'നയീകവിത'യായി രൂപന്താരപ്പെട്ടു.
ഈ പരിണാമ പ്രക്രിയയിൽ 1947-ൽ അജ്ഞേയ് തുടങ്ങിയ പ്രതീക് മാസികയ്ക്ക് പ്രമുഖ പങ്കുവഹിക്കാൻ സാധിച്ചിട്ടുണ്ട്.
1954-ൽ ഹിന്ദി കവി ജഗദീശ് ഗുപ്ത നയീകവിത എന്ന പേരിൽ മാസിക തുടങ്ങിയതോടെ ഈ പേരു തന്നെ സ്ഥായിയായി.
ദൂസരാ സപ്തകിന്റെ ആമുഖത്തിൽ അജ്ഞേയ് പ്രയോഗവാദ് എന്ന പദത്തെ തന്നെ എതിർക്കുന്നുമുണ്ട്.
"പ്രയോഗത്തിന്റെതായ ഒരു വാദം ഇല്ല. ഞങ്ങൾ 'വാദികളായിരുന്നില്ല,പ്രയോഗം' സ്വയം ലക്ഷ്യമോ ഉദ്ദേശ്യമോ അല്ല. കവിതയ്ക്ക് ഒരു വാദം ഇല്ലാത്തതു പോലെ, കവിത സ്വയം ലക്ഷ്യമോ ഉദ്ദേശ്യമോ അല്ല. അതുകൊണ്ട് പ്രയോഗവാദികളെന്നു പറയുന്നത് ഞങ്ങളെ കവിതാവാദികളെന്നു വിളിക്കുന്നതുപോലെതന്നെ സാർഥകമോ നിരർഥകമോ ആണ്. അദ്ദേഹത്തിന്റെ അഭിപ്രായത്തിൽ "പ്രയോഗം സ്വയം ലക്ഷ്യമല്ല, മാർഗ്ഗമാണ്; ഇരട്ട മാർഗം.
ഒന്നാമതായി കവി സംവേദനം ചെയ്യുന്ന സത്യത്തെ അറിയാനുള്ള മാർഗം, രണ്ടാമത് ആ സംപ്രേഷണ ക്രിയയേയും അതിന്റെ മാർഗങ്ങളേയും അറിയാനുള്ള മാർഗം.
അതായത് 'പ്രയോഗം' വഴി കവിക്ക് സ്വത്വത്തെ ശരിക്കും അറിയാൻ കഴിയുന്നു, കൂടാതെ നല്ലവണ്ണം പ്രകടിപ്പിക്കുവാനും സാധിക്കുന്നു.
നയീകവിത വാദങ്ങളിൽ നിന്നും മുക്തമാണ്.
ജീവിതത്തിന്റെ പുത്തൻ ആശ, ആസ്ഥ, ആകാംക്ഷ, അനാസ്ഥ, അനിശ്ചയം, പ്രതീക്ഷ, ഉണർവ്, ഉത്സാഹം, ദൃഢനിശ്ചയം, നിരാശ, ഭയം, ഇരുട്ട്, സംശയം, പുതുമയോടുള്ള അഭിവാഞ്ഛ എന്നിവ ഇതിൽ കാണാം.
ആശയങ്ങളുടെ സംവേദനക്ഷമത ഇതിൽ പ്രകടമാണ്.
പാരമ്പര്യത്തെ മാറ്റത്തോടെയും അല്ലാതെയും അവർ സ്വീകരിച്ചു.
കാവ്യശില്പത്തിൽ നവീനത, ഫാന്റസി, അലിഗറി, പ്രതീകം, ബിംബം, ആക്ഷേപഹാസ്യം എന്നിവയ്ക്കു പ്രാധാന്യം നല്കി.
ഭാഷ സംസാരഭാഷയുടെ അടുത്തു നില്ക്കുന്നു.
മർമ സ്പർശിയായ ഭാവാനുഭൂതി പ്രകൃതിയുടെ പുത്തൻഛായ കലർത്തി ആവിഷ്കരിച്ചു.
കവികൾ ഗ്രാമ ചാരുതയിലും ആകൃഷ്ടരായിരുന്നു.
സ്വതന്ത്ര ഭാരതത്തിലെ സാമ്പത്തിക സാമൂഹിക നയത്തിന്റെ പരിണാമം ഇതിൽ പ്രതിഫലിക്കുന്നതായി കാണാൻ കഴിയും.
തീസരാ സപ്തക്
'സപ്തക്' പരമ്പരയിൽ 1959-ൽ തീസരാ സപ്തക്, 1979-ൽ ചൗഥാ സപ്ത്ക് എന്നിവ അജ്ഞേയ് എഡിറ്റ് ചെയ്തു പ്രസിദ്ധീകരിച്ചു.
തീസരാ സപ്തകിൽ കുംവർ നാരായൺ , കേദാർ നാഥ് സിംഹ് , കീർത്തി ചൗധരി , വിജയ്ദേവ് നാരായൺ സാഹി , പ്രയാഗ് നാരായൺ ത്രിപാഠി , സർവേശ്വർ ദയാൽ സക്സേന , മദൻ വാത്സ്യായൻ എന്നീ കവികൾ ഉൾപ്പെടുന്നു.
ചൗഥാ സപ്തക്
ചൗഥാ സപ്തകിൽ അവധേശ് കുമാർ , രാജ് കുമാർകുംഭജ് , സ്വദേശ് ഭാരതി , നന്ദകിശോർ ആചാര്യ , സുമൻ രാജ് , ശ്രീരാം വർമ , രാജേന്ദ്ര കിശോർ എന്നിവരാണുള്ളത്.
ഇവരിൽ പലരും ആധുനിക ഹിന്ദിയിലെ ഒന്നാംനിര കവികളായില്ലെങ്കിലും സാഹിത്യ ചരിത്രത്തിൽ സ്ഥാനം നേടി.
ജീവിതത്തിന്റെ സങ്കീർണതയും മോഹവും മോഹഭംഗങ്ങളും നിരാശയും ഉദാസീനതയും ഇതിൽ പല കവികളുടേയും രചനകളിൽ കാണാൻ സാധിക്കും.
ഇവരുടെ കവിതകൾ ഏറിയകൂറും 'സാഠോത്തരി' 'സത്തറോത്തരി' - അറുപതുകൾക്കു ശേഷമുള്ളത്, എഴുപതുകൾക്ക് ശേഷമുള്ളത് - എന്ന പേരിൽ അറിയപ്പെട്ടു.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ താർ സപ്തക് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
താർപാർക്കർ പശു ഇംഗ്ലീഷ് വിലാസം https://ml.wikipedia.org/wiki/Tharparkar_cattle താർപാർക്കർ കാള
ഇന്നത്തെ പാകിസ്ഥാനിലെ സിന്ധ് പ്രവിശ്യയിലെ താർപാർക്കർ ജില്ലയിൽ നിന്ന് ഉത്ഭവിക്കുന്ന കന്നുകാലികളുടെ ഇനമാണ് താർപാർക്കർ ( ഹിന്ദി : थारपारकर ) (വൈറ്റ് സിന്ധി, കച്ചി, താരി എന്നും അറിയപ്പെടുന്നു) .
പാൽ കറക്കുന്നതിനും ഡ്രാഫ്റ്റ് സാധ്യതകൾക്കും പേരുകേട്ട ഇരട്ട ഉദ്ദേശ്യ ഇനമാണിത്.
കന്നുകാലികൾ‌ ഇടത്തരം‌ മുതൽ‌ വലിയ ബിൽ‌ഡ് വരെ വെളുത്തതും ചാരനിറത്തിലുള്ളതുമായ ചർമ്മമുള്ളവയാണ്.
സിന്ധിലെ ജില്ലയുടെ പേരിലാണ് താർപാർക്കർ ഇനത്തിന് പേര് നൽകിയിരിക്കുന്നത്.
ഈ ജില്ലയിൽ വലിയ തോതിൽ മണൽക്കല്ലുകൾ ഉണ്ട്, മൺസൂൺ മഴ കഴിഞ്ഞ് (ജൂലൈ മുതൽ സെപ്റ്റംബർ വരെ) മതിയായ മേച്ചിൽ ലഭ്യമാകും.
കടുത്ത കാലാവസ്ഥയുമായി അവർ നന്നായി പൊരുത്തപ്പെടുന്നു, ഒപ്പം അവരുടെ വീട്ടിലെ വസ്തുക്കളുടെ ലഭ്യം അനുസരിച്ച് തീറ്റുന്നതിനും യോജിച്ചതാണ്..
ശാരീരിക സ്വഭാവഗുണങ്ങൾ
ഇടത്തരം വലിപ്പമുള്ള മുഖം, ചെറുതായി കുത്തനെയുള്ള നെറ്റി, മുകളിലേക്കും പുറത്തേക്കും വളയുന്ന ഇടത്തരം വലിപ്പമുള്ള കൊമ്പുകൾ, വലിയ, അർദ്ധ-പെൻഡുലസ് ചെവികൾ എന്നിവയാണ് താരി.
അവ സാധാരണയായി ഇളം ചാരനിറമാണ്, നിറം മുൻ‌ഭാഗത്തും പുരുഷന്മാരിലും പിൻ‌വശം.
ഒരു വെളുത്ത വരയാണ് നട്ടെല്ലിനൊപ്പം ഓടുന്നത്.
വാൽ വലിച്ചെടുക്കൽ കറുത്തതാണ്.
നന്നായി വികസിപ്പിച്ച, ഉറച്ച പൂഞ്ഞ, ഇടത്തരം താട ആഴത്തിലുള്ള ബാരൽ, ശക്തമായ കാലുകൾ എന്നിവ അവർക്ക് ഉണ്ട്.
അകിട് ഇടത്തരം വലിപ്പമുള്ളതും ശക്തവുമാണ്.
പശുക്കൾ നല്ല പാൽ ഉൽപാദകരാണ്.
പ്രായപൂർത്തിയായ പുരുഷന്മാർക്കും സ്ത്രീകൾക്കും യഥാക്രമം 400-500, 300-380 കിലോഗ്രാം ഭാരം.
ഒരു കറവകാലത്ത് 950 മുതൽ 2150 ലി വരെ പാൽ ഉത്പാദിപ്പിക്കുന്നു.
പാലിൽ 4.7-4.9 % കൊഴുപ്പ് ഉണ്ട്.
പ്രായപൂർത്തിയാകാൻ 36 മാസത്തോളം സമയം വേണം.
രണ്ട് പ്രസവങ്ങൾക്കിടക്കും 14 മാസം ഇടവേള ഉണ്ട്.
http://14.139.252.116/agris/bridDescription.aspx%5Bപ്രവർത്തിക്കാത്ത+കണ്ണി%5D ഇതും കാണുക കന്നുകാലികളുടെ ഇനങ്ങളുടെ പട്ടിക
ഘോരഖൽ ഇംഗ്ലീഷ് വിലാസം https://ml.wikipedia.org/wiki/Ghorakhal
ഇന്ത്യയിലെ ഉത്തരാഖണ്ഡ് സംസ്ഥാനത്തിലെ നൈനിത്താൾ ജില്ലയിലെ ഒരു ചെറിയ ഗ്രാമമാണ് ഘോരഖൽ .
കുതിരകൾക്ക് വേണ്ടിയുള്ള കുളം എന്നാണ് ഘോരഖൽ എന്ന വാക്കിന്റെ അർത്ഥം.
2000 അടി ഉയരത്തിൽ സ്ഥിതി ചെയ്യുന്ന ഈ സ്ഥലം വളരെ മനോഹരമായ ദൃശ്യങ്ങളാൽ സമ്പന്നമാണ്.
ഭോവാലി ഗ്രാമത്തിനടുത്താണ് ഘോരഖൽ സ്ഥിതി ചെയ്യുന്നത്.
ഇവിടെ ഒരു സൈനിക് സ്കൂൾ സ്ഥിതി ചെയ്യുന്നുണ്ട്.
കൂടാതെ ഇവിടുത്തെ പ്രധാന ഒരു ആകർഷണം ഗോലു ദേവത അമ്പലമാണ്.
അവലംബം ↑ Ghorakhal Official website of Nainital district .
പുറത്തേക്കുള്ള കണ്ണികൾ വിക്കിവൊയേജിൽ നിന്നുള്ള ഘോരഖൽ യാത്രാ സഹായി
29°24′0″N 79°28′7″E ﻿ / ﻿ 29.40000°N 79.46861°E ﻿ / 29.40000; 79.46861
ഘോഷയാത്ര
ടി.ജെ.എസ്. ജോർജ് രചിച്ച ആത്മകഥാഗ്രന്ഥമാണ് ഘോഷയാത്ര .
2009-ൽ ജീവചരിത്രത്തിനും ആത്മകഥയ്ക്കും നൽകുന്ന കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്.
ഘൂർണന ആരം
ഒരു ഭ്രമണ അക്ഷത്തെ ആധാരമാക്കിയുളള ഒരു വസ്തുവിന്റെ ഘൂർണനആരം ( Radius of Gyration) എന്നാൽ ആ വസ്തുവിന്റെ യഥാർത്ഥ പിണ്ഡവിതാനം മൂലമുണ്ടാകുന്ന അതേ ജഢത്വാഘൂർണം ആ വസ്തുവിന്റെ ആകെ പിണ്ഡം ഒരു ബിന്ദുവിൽ കേന്ദീകരിച്ചിരുന്നാൽ ഉണ്ടാകുമെങ്കിൽ ആ ബിന്ദുവിലേയ്ക്കുളള അകലമാണ്.
ഗണിതശാസ്ത്രത്തിൽ ഘൂർണന ആരം എന്നാൽ അതിന്റെ പിണ്ഡകേന്ദ്ര ത്തിൽ നിന്നോ അല്ലെങ്കിൽ ഏതെങ്കിലും നിശ്ചിത അക്ഷത്തിൽ നിന്നോ ഉളള  ആ വസ്തുവിന്റെ ഭാഗങ്ങങ്ങളുടെ അകലത്തിന്റെ വർഗ്ഗശരാശരിമൂലം ആണ്.
കറങ്ങുന്ന ഒരു പിണ്ഡത്തിനെ ഒറ്റബിന്ദുവായി സങ്കല്പിച്ചാൽ ആ ബിന്ദുവിന് അതിന്റെ ഭ്രമണാക്ഷവുമായുളള ലംബദൂരമാണ് ഇത്.
ഒരു വസ്തു m {\displaystyle m} പിണ്ഡമുളള n {\displaystyle n} ഘടകഭാഗങ്ങൾ ഉൾക്കൊള്ളുന്നുവെന്ന് കരുതുക.
r 1 , r 2 , r 3 , … , r n {\displaystyle r_{1},r_{2},r_{3},\dots ,r_{n}} എന്നിവ ഭ്രമണത്തിന്റെ അക്ഷത്തിൽ നിന്ന് അവയുടെ ലംബമായ അകലമാണെന്നിരിക്കട്ടെ.
ഭ്രമണാക്ഷത്തെ ആധാരമാക്കിയുളള ആ വസ്തുവിൻ്റെ ജഢത്വാഘൂർണം I {\displaystyle I} എന്നാൽ I = m 1 r 1 2 + m 2 r 2 2 + ⋯ + m n r n 2 {\displaystyle I=m_{1}r_{1}^{2}+m_{2}r_{2}^{2}+\cdots +m_{n}r_{n}^{2}}
എല്ലാ പിണ്ഡങ്ങളും തുല്യമായാൽ ( m {\displaystyle m} ), ജഢത്വാഘൂർണം, I = m ( r 1 2 + r 2 2 + ⋯ + r n 2 ) {\displaystyle I=m(r_{1}^{2}+r_{2}^{2}+\cdots +r_{n}^{2})} .
m = M / n {\displaystyle m=M/n} ആയതിനാൽ ( M {\displaystyle M} എന്നാൽ ആകെ പിണ്ഡം), I = M ( r 1 2 + r 2 2 + ⋯ + r n 2 ) / n {\displaystyle I=M(r_{1}^{2}+r_{2}^{2}+\cdots +r_{n}^{2})/n}
മുകളിലുള്ള സമവാക്യങ്ങളിൽ നിന്ന്, M R g 2 = M ( r 1 2 + r 2 2 + ⋯ + r n 2 ) / n {\displaystyle MR_{g}^{2}=M(r_{1}^{2}+r_{2}^{2}+\cdots +r_{n}^{2})/n}
ഘൂർണന ആരം എന്നാൽ ഘടകഭാഗങ്ങൾക്ക് അക്ഷത്തിൽ നിന്നുളള  ദൂരത്തിന്റെ വർഗ്ഗശരാശരിമൂലമാണ്.
R g 2 = ( r 1 2 + r 2 2 + ⋯ + r n 2 ) / n {\displaystyle R_{g}^{2}=(r_{1}^{2}+r_{2}^{2}+\cdots +r_{n}^{2})/n} ബലതന്ത്രത്തിലെ പ്രായോഗിക ഉപയോഗങ്ങൾ
ഒരു അക്ഷത്തെ ആസ്പദമാക്കിയുളള ഘൂർണന ആരം ( r g axis {\displaystyle r_{\mathrm {g} {\text{ axis}}}} )  ആ അക്ഷത്തെ ചുറ്റിയുളള പിണ്ഡജഢത്വാഘൂർണത്തിന്റെയും I axis {\displaystyle I_{\text{axis}}} മൊത്തം പിണ്ഡത്തിന്റെയും m അടിസ്ഥാനത്തിൽ കണക്കാക്കാം; r g axis 2 = I axis m {\displaystyle r_{\mathrm {g} {\text{ axis}}}^{2}={\frac {I_{\text{axis}}}{m}}}
അഥവാ r g axis = I axis m {\displaystyle r_{\mathrm {g} {\text{ axis}}}={\sqrt {\frac {I_{\text{axis}}}{m}}}}
I axis {\displaystyle I_{\text{axis}}} ഒരു അദിശപരിമാണമാണ്, തന്മാത്രീയതലത്തിലുളള പ്രായോഗിക ഉപയോഗങ്ങൾ
പോളിമർ ഭൗതികശാസ്ത്രത്തിൽ , പോളിമർ ശൃംഖലയുടെ അളവുകൾ വിവരിക്കാൻ ഘൂർണന ആരം ഉപയോഗിക്കുന്നു.
ഒരു നിശ്ചിത സമയത്തിലുളള ഒരു തന്മാത്രയുടെ ഘൂർണന ആരം ഇപ്രകാരമാണ് നിർവചിച്ചിരിക്കുന്നത്: R g 2 = d e f 1 N ∑ k = 1 N ( r k − r m e a n ) 2 {\displaystyle R_{\mathrm {g} }^{2}\ {\stackrel {\mathrm {def} }{=}}\ {\frac {1}{N}}\sum _{k=1}^{N}\left(\mathbf {r} _{k}-\mathbf {r} _{\mathrm {mean} }\right)^{2}}
ഇവിടെ r m e a n {\displaystyle \mathbf {r} _{\mathrm {mean} }} മോണോമറുകളുടെ ശരാശരി സ്ഥാനം.
ചുവടെ വിശദമാക്കിയിരിക്കുന്നതുപോലെ, മോണോമറുകൾ തമ്മിലുള്ള ദൂരത്തിന്റെ വർഗ്ഗശരാശരിമൂലത്തിന് ആനുപാതികമാണ് ഘൂർണന ആരം: R g 2 = d e f 1 2 N 2 ∑ i , j ( r i − r j ) 2 {\displaystyle R_{\mathrm {g} }^{2}\ {\stackrel {\mathrm {def} }{=}}\ {\frac {1}{2N^{2}}}\sum _{i,j}\left(\mathbf {r} _{i}-\mathbf {r} _{j}\right)^{2}} അവലംബം ഗ്രോസ്ബെർഗ് എ.വൈ, ഖോക്ലോവ് എ.ആർ. (1994) സ്റ്റാറ്റിസ്റ്റിക്കൽ ഫിസിക്സ് ഓഫ് മാക്രോമോളികുൾസ് (അറ്റനോവ് വൈഎ വിവർത്തനം ചെയ്തത്), എഐപി പ്രസ്സ്.